KOMISSION ASETUS (ETY) N:o 1325/87, annettu 13 päivänä toukokuuta 1987, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta



Virallinen lehti nro L 125 , 14/05/1987 s. 0024 - 0025

Suomenk. erityispainos Alue 3 Nide 23 s. 0135

Ruotsink. erityispainos Alue 3 Nide 23 s. 0135



KOMISSION ASETUS (ETY) N:o 1325/87, annettu 13 päivänä toukokuuta 1987, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1985/86(), ja erityisesti sen 6 artiklan 3 kohdan, sekä katsoo, että kuivattujen rehujen tukijärjestelmästä 19 päivänä kesäkuuta 1978 annetun neuvoston asetuksen (ETY) N:o 1417/78() 8 artiklan a alakohdassa, sellaisena kuin se on viimeksi muutettuna asetuksella (ETY) N:o 1173/87(), säädetään, että kuivattavien rehujen ostajien, joilta jalostusyritykset voivat tehdä hankintoja, olisi oltava hyväksyttyjä; jos jalostusyritykset tekevät hankintojaan näiltä hyväksytyiltä ostajilta, komission asetuksen (ETY) N:o 1528/78(), sellaisena kuin se on viimeksi muutettuna asetuksella (ETY) N:o 1210/87(), 20 artiklassa säädettyjä yksityiskohtaisia valvontasääntöjä olisi mukautettava; on tarpeen täsmentää kuivattavien rehujen ostajien hyväksymisedellytyksiä, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1528/78 seuraavasti: 1) Korvataan 20 artiklan kaksi ensimmäistä alakohtaa seuraavasti: "Jalostusyritysten on jätettävä tukioikeuden tarkastuksesta vastaavalle toimielimelle kuukauden kuluessa sopimusten tekemisestä asetuksen (ETY) N:o 1417/78 7 artiklassa tarkoitetut sopimukset, jotka ne ovat tehneet tuottajien kanssa. Jos jalostusyritys tekee hankintojaan hyväksytyiltä ostajilta, sen on jätettävä viimeistään kuukauden kuluttua kyseisten tuotteiden toimittamispäivästä tarkastuksesta vastaavalle toimielimelle ilmoitus päivittäisistä toimituksista, josta käyvät ilmi erityisesti kyseiset hyväksytyt ostajat ja vastaanotettujen rehujen määrät eriteltyinä niiden tuottajien mukaan, joiden kanssa hyväksytyt ostajat ovat tehneet sopimuksia." 2) Lisätään 21 a artikla seuraavasti: "21 a artikla 1. Asetuksen (ETY) N:o 1417/78 8 a artiklassa tarkoitettua hyväksymistä varten kuivattavien rehujen ostajan on sitouduttava: - jättämään tukioikeuden tarkastuksesta vastaavalle toimielimelle viimeistään kuukauden kuluttua kuivattujen rehujen jalostusyritykseen toimittamisesta asetuksen (ETY) N:o 1417/78 7 artiklassa tarkoitetut sopimukset, - ylläpitämään kyseisistä tuotteista luetteloa, josta käyvät ilmi vähintään kunkin tuotteen päivittäiset ostot ja myynnit, maininta kunkin erän määrästä, viittaus tuotteen toimittaneen tuottajan kanssa tehtyyn sopimukseen ja tarvittaessa vastaanottavaan jalostusyritykseen, - antamaan kirjanpitonsa toimivaltaisen viranomaisen käyttöön, - helpottamaan tarkastustoimia. 2. Hyväksytty ostaja saa tunnistusnumeron. Toimivaltainen viranomainen voi myöntää asianomaiselle ostajalle väliaikaisen hyväksymisen heti, kun hyväksymishakemus on esitetty. Tämä väliaikainen hyväksyminen tulee lopulliseksi heti, kun kyseinen jäsenvaltio on todennut hyväksymisen edellytykset täytetyiksi, ja joka tapauksessa kuuden kuukauden kuluttua väliaikaisen hyväksymisen myöntämisestä. 3. Hyväksyminen peruutetaan, jos ylivoimaista estettä lukuun ottamatta jokin 1 kohdassa tarkoitetuista edellytyksistä ei enää täyty." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä toukokuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä toukokuuta 1987. Komission puolesta Frans ANDRIESSEN Varapuheenjohtaja () EYVL N:o L 142, 30.5.1978, s. 1 () EYVL N:o L 171, 28.6.1986, s. 4 () EYVL N:o L 171, 28.6.1978, s. 1 () EYVL N:o L 113, 30.4.1987, s. 13 () EYVL N:o L 179, 1.7.1978, s. 10 () EYVL N:o L 115, 1.5.1987, s. 28